કોરોના વાઇરસ ફૅમિલી : જ્યારે સત્તર લોકોના સંયુક્ત પરિવારે જીત્યું કોરોના સામેનું યુદ્ધ\nબાદમાં 48 કલાકમાં 17 લોકોના આ પરિવારમાં બીજા બે લોકો પણ બીમાર થઈ ગયા.

કેટલાક સમય પછી બીમાર લોકોનું તાપમાન વધવા લાગ્યું અને ગળું સુકાવા જેવાં લક્ષણો સામે આવવાં લાગ્યાં.

મુકુલ ગર્ગને એમ કે આ સિઝનનો તાવ હોઈ શકે છે, કેમ કે તેઓ એ માનવા તૈયાર નહોતા કે આ કોરોના વાઇરસ હોઈ શકે છે.

ગર્ગે વિચાર્યું કે "ઘરમાં એકસાથે પાંચ-છ લોકો માંદા પડી જાય તો પરેશાન ન થવું જોઈએ."

ત્યારબાદ ઘરના પાંચ અન્ય સભ્યોમાં પણ કોવિડ-19 જેવાં લક્ષણો જોવાં મળ્યાં.

આ રીતે ધીરેધીરે ગર્ગના મનમાં એક ડર પેદા થવા લાગ્યો.

થોડા દિવસો પછી 17 લોકોનો આ પરિવાર કોરોના વાઇરસ કલસ્ટરમાં તબદીલ થઈ ગયો, કેમ કે પરિવારના 11 લોકો કોરોના વાઇરસથી સંક્રમિત થયાની પુષ્ટિ થઈ.

પડકાર વેઠતો પરિવાર

ગર્ગે પોતાના બ્લૉગમાં લખ્યું, "અમે કોઈ બહારની વ્યક્તિને મળ્યા નથી અને કોઈ અમારા ઘરે આવ્યા નથી. તેમ છતાં અમારા ઘરમાં એક પછી એક વ્યક્તિ કોરોના વાઇરસથી સંક્રમિત થતી ગઈ."

ગર્ગ દ્વારા લખાયેલા બ્લૉગથી લાગે છે કે કોરોના સામેના જંગમાં આ સંયુક્ત પરિવાર એક ચોક્કસ પડકાર દર્શાવી રહ્યો છે.

ભારતમાં કોરોના વાઇરસના પ્રસારને રોકવા માટે જે લૉકડાઉન લાગુ કરાયું હતું એ 25 માર્ચથી શરૂ કરીને ગત અઠવાડિયા સુધી ચાલતું રહ્યું.

તેનો ઉદ્દેશ્ય લોકોને ઘરમાં રાખીને ભીડવાળા રસ્તાઓ અને સાર્વજનિક સ્થળોથી દૂર રાખવાનો હતો.

જોકે ભારતમાં ચાલીસ ટકા ઘરોમાં ઘણી પેઢીઓ એકસાથે રહે છે. (ત્રણથી ચાર લોકો એકસાથે એક છત નીચે જ રહે છે.) આથી ઘર પણ એક ભીડવાળી જગ્યા છે.

આ જોખમી છે, કેમ કે અધ્યયન દર્શાવે છે કે વાઇરસની ઘરમાં ફેલાવાવની શક્યતા વધુ રહે છે.

સંક્રામક રોગોના વિશેષજ્ઞ ડૉ. જૈકબ જૉન કહે છે, "લૉકડાઉન દરમિયાન કોઈ પણ એક વ્યક્તિ સંક્રમિત થતા તેનો પરિવાર એક ક્લસ્ટરની જેમ બની જાય છે, કેમ કે એક વ્યક્તિને ચેપ લાગ્યા પછી લગભગ બધા લોકોને સંક્રમણ થવાની આશંકા વધી જાય છે."

ગર્ગના પરિવારથી જે સામે આવ્યું છે તેમાં સંયુક્ત પરિવારોમાં સામાજિક અંતર શક્ય નથી. ખાસ કરીને લૉકડાઉનને કારણે ઘરના બધા સભ્યો ઘરમાં મોજૂદ હોય ત્યારે.

'અમે ઘણી એકલતા સહન કરી'

મુકુલ ગર્ગનો પરિવાર દિલ્હીના ઉત્તર-પશ્ચિમ ભાગમાં બનેલા એક ત્રણ માળના ઘરમાં રહે છે.

33 વર્ષીય ગર્ગ તેમનાં 30 વર્ષીય પત્ની અને બે વર્ષનાં બે બાળકો સાથે ટૉપ ફ્લોર પર રહે છે. ગર્ગની સાથે તેમનાં દાદા-દાદી અને માતાપિતા પણ રહે છે.

પહેલા બે માળે ગર્ગના કાકા અને તેમનો પરિવાર રહે છે.

પરિવારના સભ્યોમાં...\n\ntl;dr:
ગત 24 એપ્રિલે જ્યારે મુકુલ ગર્ગના 57 વર્ષીય કાકાને તાવ આવ્યો તો તેમને કોઈ ખાસ ચિંતા ન થઈ.